Täna saates - jesiidide lõputu painaja.
Need lapsed nägid hukkamisi.
Kohtume nunnaga, kes aitab ISISe ohvritel paraneda.
Lisaks külastame restorani, mis on ka misjonipõld.
Teksase abielupaar pakub toitu nii ihule kui vaimule.
Ja - Inspiratsioon tuli armastusest. Issand tegi, mida ma ise ei suutnud.
Kunstnik maalis kuus aastat Jumala rahva lugusid.
KRISTLIKU MAAILMA UUDISED
Tere tulemast saatesse!
Olen George Thomas. Wendy Griffith on tööreisil.
Jesiidid on ISISe küüsis kohutavalt kannatanud.
Mõnedel õnnestus Euroopasse põgeneda,
kuid eurooplased võtsid vastu põgenikke teeselnud piinajaid.
Nüüd on jesiidide painaja tagasi.
Dale Hurd käis Saksamaal. Raport pole soovitav nõrganärvilistele.
Olete kindlasti kuulnud jesiidide kannatustest ISISe käes:
vägistamised, mõrvad.
Õnnelikud pääsevad Euroopasse,
arvates on oma moslemeist piinajate käest pakku pääsenud.
Saksamaal mitmeid jesiidiohvreid küsitledes selgus,
et kõik ei suuda enam ilmselt normaalset elu elada.
Nendega juhtunud asjad ja nähtu piinavad neid endiselt.
15-aastasele Ayasele öeldi:
pöördu islamisse ja liitu ISISega või sure.
Seal olid suured saviahjud.
Need olid leiva küpsetamiseks, kuid sinna mahtus ka inimene.
ISIS sundis mind ja teisi noorukeid vanureid ahju viskama.
Nad põletati ära.
Ühel mu sõbral kästi üks vanur ahju panna
ja kuulata tema karjeid. Ta teadis, et see oli ta vanaisa.
Aida rööviti oma abikaasalt ja sunniti seksiorjaks.
Ta püüdis kaitsta noori tütarlapsi, kes samuti vägistati.
Olime kui lambad ilma karjaseta.
Ühel päeval viis valvur 9-aastase tüdruku ülakorruse vannituppa
ja vägistas ta. Tüdruk nuttis ja karjus.
Kuulsime seda, aga mida saime teha?
Hadia sõnul püüdsid naised ja tüdrukud
teha end võimalikult inetuks, et vägistamisi peatada.
Me ei pesnud end. Teesklesime hulle, et ISIS meid ei vägistaks.
Muidu tegid nad meiega, mida tahtsid.
See tüdruk oli vaid 12-aastane, kui teda seksiorjana kasutati.
Tema sõnul tappis üks tüdruk end pärast vägistamist ära.
Saksamaa jesiidid nägid, kuidas moslemid tegid koletusi
nende pereliikmete ja sõprade kallal Lähis-Idas.
Nüüd saabuvad moslemeist põgenikud Saksa valitsuse kutsel.
Mõned on taas hirmul,
kuna ISIS on Euroopasse jõudnud.
Saksamaa politsei teab, et ISIS paigutas džihadiste
Saksamaale tulvavate põgenike sekka ja rünnakuoht on vahetu.
Nüüd on jesiidid kõigega uuesti silmitsi:
radikaalsed salafistid Saksamaa tänavail oma tunnuslike habemetega.
Kui näen habemega mehi, ehmun ja hakkan nutma.
Meenub, kuidas nad välja nägid ja mida nad minuga tegid.
Kui näen mõnd habemikku, isegi kui ta pole ISISest, kangestun.
Ma ei suuda käia, hüüda, midagi. Ma ei suuda teda isegi vaadata.
Õde Hatune hoolitseb Saksamaal jesiidide eest.
Ta on aidanud tagakiusatuid 26 aastat. Nad hüüavad teda emaks.
Paljud neist ei suuda magada. Ööd on nende jaoks pikad.
Kõik meenub.
Nad kannatavad. Isegi siin Euroopas ja Saksamaal,
kui nad näevad näokattega inimesi või ISISe ja salafistide taolisi habemeid,
nende hirmud üha süvenevad.
Aide lapsed nägid hukkamisi.
Nad kardavad habemeid ja nugasid.
Paljud küsitletud puhkesid nutma.
Tunnen neile kaasa.
Nad kõik on mu õed. Nende saatus oleks nagu minugi oma.
Olen kuulnud tuhandeid lugusid, mitte ainult üht või kaht.
Üks 14-aastane tüdruk vägistati esimese kahe kuu jooksul 280 korda.
Isikliku kogemuse tõttu moslemite tagakiusamisohvrina
on Hatune moslemiteema suhtes äärmiselt poliitiliselt ebakorrektne.
Islam on tagakiusude usund.
Ärge avage uksi tapjaile. Teate, kes tapjad on.
Miks lasete neid oma maale homme oma lapsi tapma?
Hatune sihtasutuse rahvusvahelise juhi Hans Erling Jenseni sõnul
hoolitseb ÜRO vaid kümnendiku Lähis-Ida põgenike eest
ja õde Hatune saab aidata vaid saadud ressursside ulatuses.
Kõik ülejäänud 90 % - 3-4 miljonit või rohkem,
peavad ise hakkama saama.
Maailm unustas nad ja jättis nad Lähis-Idas huntide küüsi.
Nüüd on Merkel hundid Saksamaale toonud.
Nad tunnevad end taas unustatuina.
Kannatame psühholoogiliselt elu lõpuni.
Ma ei saa põgeneda oma kogemuse hirmu ja valu eest.
Magame silmad kinni,
kuid kuuleme ikka oma õdede-emade hääli, kui neid vägistati.
Nad hüüavad appi, aga me ei saa neid aidata.
Keegi ei aita neid ega meid.
Dale Hurd, Stuttgart, Saksamaa
Muljetavaldav lugu. Võid aidata jesiidi põgenikke Hatune fondi kaudu.
Aadressilt cbnnews.com leiab lingi nende kodulehele.
Kristlik teenistus aitab Süüria lapsi põgenikelaagreis
hariduse kaudu parema tuleviku suunas.
Põgenikelaagreis Liibanonis, Jordaanias ja Türgis
elab ca 5 mln Süüria põgenikku, paljud neist on lapsed.
Kõigile põgenike lastele koolikohta pole.
SAT-7 KIDS edastab Lähis-Idas saadet "Minu kool".
1,5-tunnine saade õpetab araabia ja inglise keelt ning matemaatikat.
Rita Elmounayeri sõnul
on põgenike laste harimine ülioluline.
Kui nad saavad 14―18-aastaseks ega oska lugeda või kirjutada,
neil pole tööd, kas kujutad ette, mis elu see on?
Pettumus, lootusetus ...
Nad on kerge saak ekstremistidele ja me ei taha seda.
Tema sõnul õpetab saade peale lugemise ja kirjutamise
ka mõtlema, et neist võiks saada Lähis-Idas muutev jõud.
Boko Harami röövitud tüdrukutest on pääsenud põgenema veel üks.
Ta on üks 276st, 2014. a röövitud tüdrukust.
Armee esindaja teatel olevat ta olnud 97 naise ja tüdruku grupis,
kes Kirde-Nigeerias päästeti.
Esimene Chiboki tüdruk pääses põgenema kaks päeva varem.
Noor naine lennutati neljapäeval oma beebiga Abujasse
presidendiga kohtuma. Ta rääkis,
et mõned tüdrukud olid surnud, kuid paljud on endiselt vangid.
219 Chiboki tüdrukut on endiselt kadunud.
Järgmiseks - Taste of Texas.
Kristlastest omanike usk lisab popile restoranile vürtsi.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Ameerikas tavatsetakse öelda: "Teksases on kõik suurem."
See puudutab ka teksaslaste armastust toidu vastu.
Üks restoran meelitab kliente Issanda armastusega. Tracy Winborn.
Tere tulemast Taste of Texasesse!
Steigirestorani Houstonis tuntakse tunnistusega angusveise liha poolest.
Seda võiks nimetada ka Teksase ajaloomuuseumiks.
Seinte on relvi, asju ja dokumente sangarite kohta,
nagu Sam Houston ja Davy Crockett.
Restoranis on muudki. See on omanikele misjonipõld.
Hommikul tööle tulles
kõnnime 1700-ruutmeetrise,
500-kohalise saali põrandal
ja palvetame kõigi eest, keda Issand saadab,
sest see on meie teenistustöö.
Mu abikaasa on selles ustav. Mina käin temaga kaasas.
Ta palvetab töötajate ja klientide eest.
Edd ja Nina Hendee on oma usu üle uhked.
Kohe peauksest sisse astudes näeb kohe nurgakivi,
kus on kaks Jumala ustavust kuulutavat kirjakohta.
Restoranis tervitab kliente kristlik muusika.
Mulle õpetati, et selles äris on kaks asja, millest rääkida ei tohi:
religioon ja poliitika.
Mõlemad on meile südamelähedased, eelkõige usk.
Taste of Texas avati 38 aasta eest.
Nüüd on see osariigi suurim iseseisev restoran
ja ka kogu riigis 30 suurima seas.
Iga nädal käib tuhandeid kliente. Ka töötajaid on üle 200.
TripAdvisori lehel on see Houstoni 7000 restorani seas 4. kohal.
Restoran pole alati nii edukas olnud.
Kui äri ei lähe, paned põlved maha
ja palvetad oma valus.
Lõpuks küsisin: "Issand, mida sa tahad, et teeksin?"
Meil polnud raha. Laenasime avamiseks 10 000 USD.
Kaheksa aasta pärast oli meil 250 000 dollari suurune võlg.
Jumal julgustas meid püsivusele.
Hendeed pühendasid restorani Issandale ja püsivus sai palga.
Restorani Texase-ajalugu võib ise ajalugu teha,
kuid katsumused ei lõppenud.
2010. a hukkus nende poeg suusatamisõnnetuses.
Tal oli kaunis naine ja kolm väikest last.
Ühe hetkega oli ta läinud.
Suusk jäi mingi serva taha ja ta sõitis vastu puud. Aort rebenes.
Ta suri ühe silmapilguga.
See telefonikõne raputas meid alustaladeni.
See ei kõigutanud meie usku,
kuid see pani mind ja kõik teised mõtlema,
mida sa keset tormi usud.
Edd ütles, et kristlased on tihti kas tormis või tormide vahel.
Nad võivad lohutada end sellega, et Jumal on koos nendega.
See on Hendeede peres paika pidanud.
Aasta eest kukkus Eddi juhitud väikelennuk alla tankimisvea tõttu.
Nagu oleks diislit Porschesse pannud.
Sellest piisas, et õhku tõusta. Mõlemad mootorid jäid vait.
Olime pilvedes Ida-Teksase kohal.
Kukkusime maanteele. Jäime ellu. Avasime ukse ja astusime välja.
See on Jumala ime.
Eddi sõnul on ta tänulik lisaaasta eest ja nüüd käib juba teine.
Koos naise ja perega
juhivad nad Taste of Texase restorani ja teevad laiendamisplaane.
Nad austavad edaspidigi Issandat oma elude ja ka restorani sisustusega.
Näitusel on tõsilugusid Texase kuulsatest piirielanikest,
kes olid samuti tulised kristlased.
Tracy Winborn, CBN News
Tore raport. Järgmiseks - elumüür.
Jeruusalemmas äratas üksm kunstnik Piibli ellu
loomisloost Ilmutusraamatuni.
Taevas
Silm pole näinud ega kõrv kuulnud,
mida Jumal on valmistanud neile, kes Teda armastavad.
Seal pole pisaraid ega leina.
Pole enam kannatust. Seepärast tahamegi sinna pääseda.
"Heaven" (Taevas) ― Telli Pat Robertsoni uus õpetussari.
Nüüd saadaval.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Maailma muuseumides on kuulsaid kunstiteoseid
tuntud piiblisündmuste kohta.
Jeruusalemmas valmis ühel kunstnikul kuueaastane suurteos.
Ta maalis terve Piibli loomisloost Ilmutusraamatuni.
Ta nimetab seda Elumüüriks. Chris Mitchell kohtus temaga.
Kõigile, kes kalmistu väravaist sisse astuvad,
kuulutame Jeruusalemma Elumüüri avatuks.
Seinamaali nimi on Jeruusalemma Elumüür.
Teos on pea kahe jalgpalliväljaku suurune ja kestis kuus aastat.
See hõlmab kogu Piiblit loomisloost Ilmutusraamatuni.
Kujutatud on sündmusi nagu Punase mere poolitamine.
Maalimine muutis mind.
Elutöö, nagu Patricia Solveson seda nimetab, võttis kuus aastat.
Tundsin kergendust. Nagu oleksin kogenud Issanda südames rõõmu.
Ta teab, et see koht kuulub Talle ja Tema sõnum pääseb siin esile.
Siin, kus hea sõnum on vaigistatud, karjuvad müürid Tema nime.
See polnud kerge.
Töö oli tohutu suur ja kurnav.
Kuid alati tuli keegi, keda teos puudutas. Sain uut jõudu.
Töö valmis Püha maa Alliance'i kiriku egiidi all.
Kogudus pühitses teose sisse.
Seinamaal esitleb kaunilt meie usku, lootust ja lugu.
Maal katab Alliance kiriku kalmistu müüre Saksa kvartalis.
Mõnede meelest on imelik, et selline teos ümbritseb kalmistut.
See on ehk üks maailma üllatavamaid evangeliste -
kalmistu.
Aga oleme ühed neist vähestest, keda kalmistud ei häiri.
Meie lootus, elud ja lood ei lõpe hauaga.
Võime elada hirmuta, kuna teame, et surm on võidetud.
See on vahepeatus, mitte loo lõpp.
Kalmistu on turismiministeeriumi ametlik vaatamisväärsus.
See on täis traditsioone ja ajalugu.
Siia on maetud suur hulk usklikke,
kes avaldasid mõju Iisraeli rajamisele ja arendamisele.
Nad elasid oma elu ohvrina Issandale.
On tore, et müüril on maal,
mis kirjeldab Jumala lugu läbi ajaloo
ja eelkõige kogu inimkonna päästeajalugu.
Maal ja selle värvid ning elavus on suurepärased.
Lugude kujutamine kutsub mõtisklema,
eriti kujutised lõpust, Jeesuse naasmisest ning Lõvist ja Tallest,
maost ja hundist. Võimas.
Solveson nimetab stiili impressionistlikuks realismiks.
Tema lemmikuks on ülestõusmine.
Maarja pidas Jeesust aednikuks. "Kuhu te Tema ihu viisite?"
Seejärel lausus Ta tema nime. Ta armastas Issandat.
Nagu on minugi suhe Temaga.
Mulle meeldib ka Talle pilt. Mitte traditsiooniline Kolgata kujutis,
vaid nagu Ristija Johannese sõnad: "Vaata Jumala Tall,
kes võtab ära maailma patud."
Ta leidis innustust omaenda muutunud elust.
Inspiratsioon tuleb armastusest. Issand tegi, mida ma ise ei suutnud.
Ta tõstis mind üles, pani laulu suhu, pintsli kätte ja ütles: "Jääd ellu."
See on armastuslugu kogu maailma inimestele.
Chris Mitchell, Saksa kvartal, Jeruusalemm
Tore reportaaž! Nagu näete, tegutseb kogudus maailmas,
teenib teisi ja ülendab Jeesust Kristust.
Teisi innustavaid lugusid näeb aadressil cbnnews.com
Ühine 700-klubiga ja saad Pat Robertsoni uue DVD:
Surnud ja taevas käinud inimesed räägivad oma kogemustest.
Olin vaba. - Ma ei kartnud. - Tundsin rahu pealaest jalatallani.
Vestlen tunnustatud südamekirurgiga.
Kui paljud on surnud ja ellu ärganud? - Kümned patsiendid on surnud
ja taevast kogenud.
Telli ekraaniloleval numbril õpetus-DVD "Heaven" (Taevas).
Räägin ka Piibli vastustest tähtsatele küsimustele igaviku kohta.
Pat, kas oleme igavesed olendid? Kas elu jätkub?
Jah. Piibel ütleb nii. Surm ei hävita meid. See on kindel.
Meie vaim elab igavesti.
Telli Pat Robertsoni uus õpetus. "Heaven" ― DVD nüüd saadaval.
HOMOSEKSUAALSUS: Kristluse vaatenurk
Põhikoolis hakkasid mind tüdrukud huvitama.
See ajas segadusse, sest olin tüdrukueas Issanda vastu võtnud.
Keset pühaduskoodeksit viitab Piibel homoseksuaalsusele.
Kristlased ei pea kartma uurimusi ja head teadust.
Nad ütlevad: "Kohutav! Sa ei lase teda ju majja?"
CBN-i ERIRAPORT
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Ühendus Operatsioon Õnnistus (OÕ) teeb olukorraanalüüse ja toimetab abi
Süüria põgenikele Kreekas.
Tiimid kohtusid 11-aastase Bashaga Aleppost, Süüriast.
Tüdruku ema viidi haiglasse kohe peale saabumist.
Ta ei teadnud mitu päeva, kus ema on ja kuidas tal läheb.
OÕ tiim otsis ema üles ja nii said ema ja lapsed taas kokku.
Tiimid hoolitsevad jätkuvalt põgenike igapäevaste vajaduste eest.
Jaapanis ei tunne paljud kristlust ega hooli sellest.
USAs usule tulnud pöörduvad teiste jaapanlaste poole.
Jätkab Mengfei Li.
Usuliikumine Jaapanis muutub.
Varem olid jaapanlased kristluse suhtes ükskõiksed.
Paljud ei teadnud Jeesusest eriti midagi.
Uurimuste järgi on kristlasi jaapanlaste seas vähem kui protsent.
Aastakümnete jooksul on templis ja pühamutes käimisest
saanud suur osa Jaapani perekultuurist.
Pärast USAsse kolimist lõpetasid mõned jaapanlased
templite otsimise ja hakkasid kirikus käima.
Yaeko Asakura sündis ja kasvas Jaapanis.
Väikse tüdrukuna tõmbas teda üleloomulik.
Ta palvetas mõttes Jumala poole, teadmata, kas elu muutub või ei.
Oletasin, et jumal kuuleb, aga ei teadnud, milline jumal vastab.
Võisin vaid oodata, kas olukorrad muutuvad.
Ta abiellus ja kolis USAsse.
Ta kutsuti jaapanlaste piiblitundi,
kus ta kuulis esimest korda Jeesusest.
Siis kuulis ta 700-klubist ja hakkas seda vaatama.
Lood meenutasid talle tema enda hädasid.
Lõpuks andis ta oma elu Kristusele.
Imed puudutasid mind sügavalt.
Kui Terry ja Pat palvetasid lõpus, palvetasin minagi esmakordselt.
Tundsin vabanemist ja rahu. Andsin oma elu Jeesusele.
Mayumi Sakamoto korraldab jaapanlaste piiblitundi
Virginia Beachis. Ta kutsub iga nädal jaapanlasi osalema.
Kohtumisel räägib ta, et kartis teismelisena surma.
Ta ei osanud muud kui käia templis lahendusi palumas.
Mu olukord ei paranenud. Mõtlesin, et pean templile rohkem raha andma.
Mayumi selgitab,
et Jaapani noored hakkavad kahtlema templite mõttes.
Kui nad järgivad vaid traditsioone,
hakkavad nad mõistma, et tempel on vaid hoone.
Jaapanis evgangeliseerimist ja kuulutamist ei piirata.
Ometi on kristluse õpetuse vastuvõtmine aeglane.
Mayumi avab koos oma grupiga uusi väikegruppe
ja treenib Jaapani jaoks kristlikke juhte.
Nad õpetavad innukalt noortele jaapanlastele,
kuidas võita hirm või leida tõeline rahu.
CBN-ile, Mengfei Li
Aitäh, Mengfei. Loodetavasti teile meeldisid meie reportaažid.
Aitäh vaatamast! Järgmise nädalani!
Stuudio- ja ülejäänud tiimi poolt -
Aitäh vaatamast!
Järgmise nädalani! Jumal õnnistagu teid!
Tõlge: Monika Jaaguri